Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Pozícia: Výskumný a vývojový zamestnanec pre medzinárodné merania
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Slovinsko, Portorož
Vykonaná v dňoch: 15.9.2013 – 21.9.2013
Názov prijímajúcej organizácie: (v prípade konferencie nevypĺňať)
Účel cesty: Účasť na stretnutí národných koordinátorov štúdie PIRLS 2016 (2nd NRC´s Meeting) 
Spôsob financovania: z rozpočtu NÚCEM 

3. Rámcový program pobytu:
15.09.2013			- cesta Bratislava – Portorož
16.09.2013 – 20.09.2013 	- účasť na stretnutí 2nd National Research Coordinators´ Meeting
21.09.2013			- cesta Portorož - Bratislava

4. Stručný priebeh rokovaní:
Stretnutie otvorila príhovorom riaditeľka slovinského Pedagogického inštitútu Dr. Mojca Straus. Nasledovali prezentácie informujúce účastníkov o najdôležitejších udalostiach začínajúceho cyklu PIRLS 2016 (M. Martin, I. Mullis), o predpokladanom priebehu pilotného testovania (P. Foy), spôsobe výberu testovanej vzorky (S. LaRoche), prekladoch testovacích materiálov (D. Ebbs) a spracovaní dát (M. Taneva). Ďalšie dni účastníci zhodnotili a v spoločnej diskusii poskytli spätnú väzbu na pripravovaný Assessment Framework, dotazníky a texty navrhované do pilotného testovania PIRLS 2016, prePIRLS 2016 a ePIRLS. Potom boli účastníci rozdelení do malých pracovných skupín a zvyšný čas stretnutia venovali tvorbe nových testových úloh do pilotného testovania PIRLS 2016 a prePIRLS 2016.

5. Odporúčané závery:
Je potrebné (aj na základe skúseností z predchádzajúceho testového cyklu) rozhodnúť spôsob výberu vzorky a starostlivo zvážiť explicitné a implicitné stratifikačné premenné, aby sme znížili štandardnú chybu a percento vylúčenia a zároveň príliš nezdvihli požadovaný počet vybratých škôl. 
Ešte stále nemáme potrebný počet textov do pilotného testovania, krajiny boli požiadané, aby hľadali a posielali potenciálne vhodné texty.

6. Prehľad prinesenej dokumentácie a miesto jej uloženia:
Prinesené materiály sú uložené u národnej koordinátorky štúdie PIRLS 2016 a momentálne podliehajú utajeniu.

7. Osobitne vyhotovený očakávaný prínos ZPC:
Na stretnutí boli krajiny podrobne informované o ďalších krokoch, ktorú budú nasledovať v súvislosti s pilotným testovaním PIRLS 2016. Mali možnosť vyjadriť sa k navrhovanému frameworku, dotazníkom a hlavne textom, vďaka čomu je zaistené, že všetky finálne texty budú medzikulturálne vhodné a žiadnu krajinu nebudú buď zvýhodňovať alebo naopak znevýhodňovať. Účastníci tiež veľký čas venovali tvorbe testových úloh, čo je náročná, zaujímavá, ale hlavne nevyhnutná činnosť pre to, aby mohlo pilotné (a následne hlavné) testovanie vôbec prebehnúť.

8. Spôsob zverejnenia výsledkov ZPC, prenos získaných informácií
Výsledky ZPC nebudú zverejnené, pretože momentálne podliehajú utajeniu.

Svojím podpisom súhlasím so zverejnením správy na internete.

Správu vypracoval: Soňa Gallová

Dátum: 24.9.2013

Správu schválil: Andrea Galádová